Η **εθνική ομάδα ποδοσφαίρου της Νορβηγίας** εκπροσωπεί τη Νορβηγία στις διεθνείς ποδοσφαιρικές διοργανώσεις και ελέγχεται από τη Νορβηγική Ποδοσφαιρική Ομοσπονδία (NFF), που διοικεί το ποδόσφαιρο της χώρας. Ιδρύθηκε το έτος 1908.

Ιστορία
-------

### Παγκόσμιο Κύπελλο

Τα κατορθώματα της χώρας στο άθλημα του ποδοσφαίρου σε επίπεδο εθνικών ομάδων είναι λιγότερα σε σχέση με τις υπόλοιπες Σκανδιναβικές χώρες (Σουηδία, Δανία κλπ). Έχει καταφέρει να συμμετάσχει τρεις φορές σε τελική φάση Παγκοσμίου Κυπέλλου, το 1938, το 1994 και το 1998. Στην τελευταία της συμμετοχή, είχε και την καλύτερη επίδοση, φτάνοντας στον δεύτερο γύρο της διοργάνωσης.Έχει καταφέρει να νικήσει και τη Βραζιλία.

### Ευρωπαϊκό Πρωτάθλημα

Στο Ευρωπαϊκό πρωτάθλημα ποδοσφαίρου, οι επιδόσεις της είναι απογοητευτικές, αφού έχει καταφέρει να προκριθεί σε τελική φάση, μόνο μια φορά, το 2000, όπου αποκλείστηκε στον πρώτο γύρο της διοργάνωσης.

### Ολυμπιακοί Αγώνες

Η μεγαλύτερη επιτυχία του ποδοσφαιρικού αντιπροσωπευτικού συγκροτήματος της Νορβηγίας, έχει επιτευχθεί σε Ολυμπιακούς Αγώνες, το 1936 στο Βερολίνο, όπου κατέκτησε το χάλκινο μετάλλιο (3η θέση).

Στάδιο
------

Η έδρα της εθνικής ομάδας ποδοσφαίρου Νορβηγίας, ήταν και είναι ανέκαθεν το Στάδιο Ούλεβαλ, που ανήκει στην Ομοσπονδία της χώρας και το χρησιμοποιεί και η Βαλερένγκα, ενώ από το 1926 που εγκαινιάστηκε, έως και το 2009, το χρησιμοποιούσε η ΦΚ Λιν. Βρίσκεται στο Όσλο, την πρωτεύουσα και την πιο πυκνοκατοικημένη πόλη της χώρας, ενώ είναι χωρητικότητας 25.572 θέσεων.

Στατιστικά
----------

### Στατιστικά παικτών

Πρώτος σε συμμετοχές με την εθνική Νορβηγίας είναι ο Γιον Άρνε Ρίισε, με 110. Ακολουθεί ο Τόρμπιορν Σβένσεν (104) και ο Χένινγκ Μπεργκ (100).

Πρώτος σκόρερ όλων των εποχών είναι ο Γιόργκεν Γιούβε, με 33 γκολ. Πιο πίσω, βρίσκονται οι Έιναρ Γκούντερσεν (26), Χάραλντ Χένουμ (25), Έρλινγκ Μπράουτ Χόλαντ και Τζον Κάριου (24) και Όλε Γκούναρ Σόλσκιερ και Τόρε Άντρε Φλο (23).

### Στατιστικά ομάδας

Στον πρώτο αγώνα της ιστορίας της, η Νορβηγίαςυπέστη βαριά ήττα με 11-3 από τη Σουηδία (12 Ιουλίου 1908). Η μεγαλύτερη νίκη της, έχει γίνει στις 28 Ιουνίου 1946, επί της Φινλανδίας, με σκορ 12-0. Ίδιο είναι το σκορ για τη μεγαλύτερή της ήττα, από τη Δανία, που κατεγράφη στις 7 Οκτωβρίου 1917.

Η μεγαλύτερη θέση στην επίσημη βαθμολογία της Παγκόσμιας Ομοσπονδίας Ποδοσφαίρου, είναι η 2η, από τον Οκτώβριο του 1993 έως τον Αύγουστο του 1995. Πιο χαμηλά έχει φτάσει τον Νοέμβριο του 2016, μένοντας στην 84η θέση.

Σήμα
----

Η εθνική ομάδα ποδοσφαίρου της Νορβηγίας είχε σαν διακριτικό σήμα, τη σημαία της χώρας. Το 2008 δημιουργήθηκε ένα νέο σήμα με ένα δράκο, γεγονός το οποίο προκάλεσε αντιδράσεις στους φιλάθλους της εθνικής ομάδας, οι οποίοι προτιμούσαν το προηγούμενο με τη σημαία, με αποτέλεσμα να μην χρησιμοποιηθεί. Τελικά, το Δεκέμβριο του 2014 το σήμα άλλαξε, με τη σημαία της χώρας να εμπεριέχεται σε αυτό.

Παραπομπές
----------

1. 1 2  soccermaterial.com Αρχειοθετήθηκε 2016-01-08 στο Wayback Machine. Norway 2015 Crest Reveiled by Norges Fotballforbund
2. ↑  Selección de Noruega (Noruega) Αρχειοθετήθηκε 2015-10-31 στο Wayback Machine. paladarnegro.net
3. ↑  tv2.no Αρχειοθετήθηκε 2020-09-23 στο Wayback Machine. Drage-patent faller i fisk
4. ↑  tv2.no Αρχειοθετήθηκε 2020-09-24 στο Wayback Machine. Her er fotballandslagets nye draktemblem

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνική Νορβηγίας (ποδόσφαιρο ανδρών)** |

* Επίσημος ιστότοπος Ομοσπονδίας

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικές ομάδες ποδοσφαίρου ανδρών Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νήσοι Φερόες
* Νορβηγία
* Ολλανδία
* Ουαλία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ. (ΚΑΚ)
* Ιρλανδία (1882–1950)
* Ρωσική Αυτοκρατορία
* Σάαρλαντ
* Σερβία και Μαυροβούνιο
* Τσεχοσλοβακία
 |

 |

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Νορβηγία
 |

 |